ఆందోల్-జోగిపేట పురపాలకసంఘం

ఆందోల్-జోగిపేట పరపాలక సంఘం, సంగారెడ్డి జిల్లా చెందిన పురపాలకసంఘం. రెండు పట్టణాలను కలిపి పురపాలకసంఘంగా ఏర్పాటుచేయడంతో ఆందోల్-జోగిపేట పేరుతో పిలువబడుతుంది. 2020 జూలైలో ఇది రెవెన్యూ డివిజన్‌గా మారింది. ఈ పట్టణం తెలంగాణా శాసనసభలోని ఆందోల్ నియోజకవర్గం పరిధిలోకి వస్తుంది.

చరిత్ర
1955 నుంచి 1965 వరకు జోగిపేట పురపాలక సంఘంగా ఉండేది. 1965లో రెండీంటిని కలిపి పంచాయతీగా ఏర్పాటుచేశారు. ఈ రెండు పట్టణాలు ప్రక్కప్రక్కనే ఉన్నాయి. 1998లో రెండింటినీ విడదీసి వేర్వేరు పంచాయతీలుగా ఏర్పాటుచేశారు. ఆదాయం విషయంలో ఈ రెండింటి మధ్యన తగాదాలు జరుగుతుండేవి. 2013లో ఈ రెండు పట్టణాలను కలిపి నగర పంచాయతీగా ఏర్పాటుచేశారు. జోగిపేటకు ఐదుగురు, ఆందోలుకు ఎనిమిది సర్పంచులు ఎన్నికయ్యారు. ఇది ఆందోల్, జోగిపేట్ అనే రెండు పట్టణాల సమ్మేళనం. ఇది 2013లో నగర పంచాయతీగా ఏర్పడి, 2018లో మున్సిపాలిటీగా అప్‌గ్రేడ్ చేయబడింది.

 జనాభా గణాంకాలు 
2011 జనాభా లెక్కల ప్రకారం ఇక్కడ 18,496 జనాభా ఉంది. దీని అధికార పరిధి  విస్తీర్ణంలో విస్తరించి ఉంది.

2014 ఎన్నికలు
నగర పంచాయతీగా ఏర్పాటైన పిదప తొలిసారిగా 2014 మార్చి 30న ఎన్నికలు జరిగాయి. 2014 మార్చి నాటికి ఈ నగరపంచాయతి పరిధిలో 20 వార్డులు ఉన్నాయి. వార్డులలో ఎన్నికైన కౌన్సిలర్లు పరోక్ష పద్ధతిలో చైర్‌పర్సన్‌ను ఎన్నుకుంటారు.

 2026 ఎన్నికలు 
2026లో జరిగిన మున్సిపాలిటీ ఎన్నికలలో మొత్తం 20 వార్డుల్లో 16 స్థానాల్లో కాంగ్రెస్,  బీఆర్‌ఎస్ 3, బీజేపీ 1 వార్డులో విజయం సాధించారు.

 ఇతర వివరాలు 
సురవరం ప్రతాపరెడ్డి అధ్యక్షతన 1930లో ఆంధ్ర మహాసభ మొదటి సదస్సు జోగిపేటలో జరిగింది.

 మూలాలు 

 వెలుపలి లంకెలు 
 వెబ్సైటు

వర్గం:తెలంగాణ పురపాలక సంఘాలు
వర్గం:సంగారెడ్డి జిల్లా పురపాలక సంఘాలు